Kizárt jobbikosok hirtelen előtérbe kerültek - Nemzeti.net Nemzeti.net
Kizárt jobbikosok hirtelen előtérbe kerültek
2017-01-15 05:21
A Jobbik „jelenlegi politikája” és Vona Gábor pártelnök ellen tüntetett néhány tucat ember szombat este Debrecenben. Jakab Péter jobbikos szóvivő szerint a kormányzáshoz vezető utat nem ezeknek az embereknek kell végig járniuk. “Ezt az utat a Jobbik jelenlegi tagságának kell végigjárnia, hogy 2018-ban leválthassák az elmúlt időszak talán legkorruptabb kormányát” – mondta a szóvivő.
A demonstrálók, akik javarészt korábban valamiért kizárt, vagy kilépett személyekből álltak, a Nagytemplom előtti Kossuth szobortól transzparensekkel vonultak a Jobbik helyi irodájához.
Jakab Péter, a Jobbik szóvivője, aki a helyszínen nézte végig a demonstrációt, az MTI-nek elmondta: az, hogy egy országosan meghirdetett demonstráción 25-30-an vettek részt, látványosan bizonyítja, hogy “a Jobbik jó úton jár”. Hozzátette: nem mindenki alkalmas arra, hogy végigjárja a néppártosodás útját, de “ezt az itt megjelent demonstrálóknak nem is kell megtenniük”.